ON KOTINI VENEEN ALLA

 Em G Am Em C D H7 Em

On kotini veneen alla ja ruokanain kyyneleet, on peitteenä routa ja halla, sekä vaatteeni repaleet.

 G D H7 Em C D H7 Em

Olen kulkenut tieni loppuun, olen sairas ja rahaton; join maljani pohjasakkaan, olen yksin ja onneton.

 G Am Em C D H7 Em

Käy merellä kylmät tuulet, en unta silmiini saa, on verillä kädet ja huulet, ja rinnassa ahdistaa.

 G D H7 Em C D H7 Em

Tässä itken kurjuuttani ja mennyttä muistelen; tuska polttaa sisintäni, liekö yöni tää viimeinen.

 G Am Em C D H7 Em

Minä tahtoisin jo päästä, näistä kahleista saatanan, minä pelkään kun askeleen päässä, kylmä syli on kuoleman.

 G D H7 Em C D H7 Em

Vaan en pääse paikaltani, olen kylmästä kangistunut; veri jäähtyy suonissani, olen loppuun uupunut.

 G Am Em C D H7 Em

Vielä kelpaanko sinulle Jeesus, näin kurjana kuin olenkin. Minä en jaksa enää, Jeesus, ota luoksesi takaisin.

 G D H7 Em C D H7 Em

Tulen tuhlaajapojan tieltä, tulen kuilusta syvyyden; katso nyt mitä löysin sieltä, siltä retkeltä turhuuden.

 G Am Em C D H7 Em

Ovat vaatteeni repaleina ja kasvoni turvonneet, koko elämäni särkyneenä, vilu tuska ja kyyneleet.

 G D H7 Em C D H7 Em

Ei ole tässä rippi-isää, kelle syntini tunnustan, oi Herra, voimia lisää, että sanoa uskallan;

 C D H7 Em

Herra vähän voimia lisää, että sanoa uskallan.

 G Am Em C D H7 Em

Anna syntini anteeksi Jeesus, kerro Isälle terveiset; olen tullut jo rajalle Jeesus, kuulen sanasi viimeiset;

 G D H7 Em C D H7 Em

Tule sellaisena kuin olet, kaikki entinen mennyt on. Anteeks annon saanut olet, uuteen aamuun ovi auki on.

 G Am Em C D H7 Em

Ja merellä taukosi tuuli veneen alla niin hiljaista on; Yön taistelut taivas kuuli, nyt hiljaista, hiljaista on.